Kjetil Søreide

Kjetil Søreide (født 3. april 1977) er en norsk kirurg og forsker.

I 2011 ble han Norges yngste professor i kirurgi i en alder av 34 år med sin stilling som professor II ved Klinisk institutt 1 (tidligere Institutt for kirurgiske fag) ved Universitetet i Bergen.

Han studerte medisin ved Albert-Ludwigs-Universität i Freiburg i Tyskland. Han er ansatt som overlege og spesialist i generell og gastroenterologisk kirurgi ved Stavanger universitetssjukehus. Hans forfatterskap omfatter over 200 publikasjoner og bokkapitler innen kreftforskning, akuttkirurgi og traumatologi. Søreide har hatt redaksjonelle verv i flere medisinske tidsskrift, først i Tidsskrift for Den norske legeforening fra 2002 til 2007. I 2005 var han med på lansere tidsskriftet Scandinavian Journal of Trauma, Resuscitation and Emergency Medicine som en av de ansvarshavende redaktørene med Hans Morten Lossius, en stilling han innehadde i elleve år frem til 2015. Fra 2008/2009 var han assisterende redaktør i British Journal of Surgery før han ble tilbudt stilling som redaktør i 2010, en stilling han fortsatt innehar.

Han ble i 2017 valgt inn i International Surgical Group (ISG) og European Surgical Association (ESA). I tillegg er han medlem av en rekke kirurgiske foreninger innen kirurgiske fag, inkludert ESSO, ISS, SSAT, EAHPBA/IAHPBA og WSES. Han er også «primary investigator» for prosjektet ACROBATICC ( («Assessment of clinically related outcomes and biomarker analysis for translational integration in colorectal cancer») på molekylære biomarkører ved kolorektal kreft og kolorektale levermetastaser.

Priser og utmerkelser
 2002: 3rd Prize as Medical Student Essay Contest; Journal of the Norwegian Medical Association.
 2006: Best experimental research paper; Norwegian Surgical Association annual conference, Oslo; November, 2006.
 2008: Stavanger University Hospital Researcher of the Year prize for 2008. 
 2010: Journal of the Norwegian Medical Association; 2nd prize for best review paper of the year.
 2013: Recipient of the “Falch Young Research Investigator of the Year Award” from the Medical Faculty, University of Bergen, Norway. [4]
 2015: Recipient of the ESSO-SSO international exchange programme travel stipend. Visits to MDACC, Houston and MGH, Boston, USA.
 2016: Recipient of the James IV Association Travelling Fellowship for 2017.

Referanser

Eksterne lenker
 Scandinavian Journal of Trauma, Resuscitation and Emergency Medicine
 British Journal of Surgery

Norske kirurger
Norske kreftforskere
Professorer ved Universitetet i Bergen